Εναλλακτικό λογότυπο της αλυσίδας.
Η **Goody's Burger House** (γνωστή κι ως **Goody's**) είναι ελληνική αλυσίδα εστιατορίων γρήγορου φαγητού (ταχυφαγείο), μέλος του ομίλου Vivartia. 

Το πρώτο κατάστημα Goody's ιδρύθηκε στη Θεσσαλονίκη το 1973 από τον Ιωάννη Διονυσιάδη, ενώ το πρώτο της κατάστημα στην Αθήνα άνοιξε το 1981. Στον όμιλο των Goody's, ο οποίος από τη δεκαετία του 1990 λειτούργησε με τη μέθοδο της δικαιόχρησης, προστέθηκαν στη συνέχεια οι αλυσίδες Flocafé και Hellenic Catering.

Το 1994 εισήχθη στο Χρηματιστήριο Αθηνών, ενώ το 1997 λειτούργησε τα πρώτα της εστιατόρια εκτός Ελλάδας, συγκεκριμένα στην Κύπρο, τη Βουλγαρία και την Πορτογαλία (στην τελευταία, η επιχειρηματική της δραστηριότητα δεν υφίσταται πλέον). Το 2001 εισήλθε στο μετοχικό κεφάλαιο της εταιρείας με ποσοστό πάνω από 60% η *Δέλτα Συμμετοχών Α.Ε.*, ενώ στη συνέχεια πέρασε στον όμιλο Vivartia μετατρέποντας την ονομαστικά σε *Vivartia Α.Β.Ε.Ε. Προϊόντων Διατροφής και Υπηρεσιών Εστίασης*.

Μέχρι και το 2013 υπήρχαν 179 εστιατόρια Goody’s σε όλη την Ελλάδα, 5 στην Κύπρο (Λευκωσία, Λεμεσός, Λάρνακα) και 1 στη Βουλγαρία (Σόφια). Οι εργαζόμενοι στα εστιατόρια ανέρχονταν σε περίπου 5.000 ενώ υπολογιζόταν ότι καθημερινά εξυπηρετούνταν 200.000 άτομα. Η εταιρία, με την κρίση, έχασε πολλά καταστήματα και σύμφωνα με την επίσημη σελίδα της, τα άτομα που, μέχρι και τον Σεπτέμβριο του 2014, εξυπηρετεί, ανέρχονται στα 100.000.

Το 2002 κατείχε τη δέκατη θέση σε κύκλο εργασιών ανάμεσα σε όλους τους παρεμφερείς ομίλους της Ευρώπης, ενώ μαζί με την αλυσίδα Quick του Βελγίου είναι οι μοναδικές αλυσίδες που καταφέρνουν μεγαλύτερο μερίδιο στις εγχώριες αγορές έναντι της παγκόσμιας αλυσίδας των άλλαξαν το όνομά τους σε Goody's Burger House, αλλάζοντας επίσης την διακόσμηση των εστιατορίων και το μενού τους, παρότι κάποια από τα εστιατόρια χρησιμοποιούν ακόμη το προηγούμενο σήμα της εταιρείας.

Επίσης η εταιρία θα ανοίξει άλλες 4 αλυσίδες σε Λεμεσό, Λευκωσία, Πάφο και Λάρνακα έως το 2024. Το πρώτο που θα ανοίξει θα είναι της Λεμεσού στις αρχές του Σεπτέμβρη του 2022.

Ιστορικό
--------

Ο Ιωάννης Διονυσιάδης ήταν υπεύθυνος για την ιδέα της επιχείρησης. Την αρχική ιδρυτική ομάδα την απετέλεσαν επίσης ο Νίκος Παππάς, ο Δημήτρης Παρίσης, ο Τάσος Λασκαρίδης, ο Φώτης Κορκόβελος, ο Ξενοφών Διονυσιάδης, τα αδέλφια Μάρκος και Βαγγέλης Μαργαρίτης και ο Αχιλλέας Φώλιας. Συμμετείχε επίσης ο επιχειρηματίας και πολιτικός Χρήστος Φώλιας, ο οποίος ενέπνευσε το όνομά της.

Τον Μάρτιο του 1975 ανοίγουν τα δύο πρώτα καταστήματα στη Θεσσαλονίκη, στην Κούσκουρα και στην Τσιμισκή (μη υφιστάμενο πλέον) με σήμα έναν άσπρο άνθρωπο σε καρικατούρα, ως *Grill House*. Το 1976 μετονομάστηκε σε Goody's, και λειτούργησε το τρίτο κατάστημα, στη γωνία Βασιλίσσης Σοφίας και Πρ. Νικολάου, το οποίο έχει πλέον αντικατασταθεί από της Βασιλίσσης. Τον Σεπτέμβριο του 1977 λειτουργεί το τέταρτο κατάστημα επί της οδού Αγίου Δημητρίου, το πρώτο με σύστημα δικαιόχρησης. Στη συνέχεια ανοίγουν καταστήματα μέσω δικαιόχρησης στην πλατεία Αγίας Σοφίας, Λάουρα και Μαρτίου. Τον Οκτώβριο του 1981 ανοίγει το πρώτο κατάστημα στην Αθήνα, επί της οδού Σόλωνος. Έπειτα το 1982 στην Καλλιθέα, και το 1983 στην οδό Φωκίωνος Νέγρη και στο Πασαλιμάνι. Το 1984 ανοίγει στο Περιστέρι.

Τον Ιούνιο του 2000, η ΔΕΛΤΑ Συμμετοχών (νυν Vivartia Συμμετοχών) ήταν ήδη κάτοχος του 11,32% των μετοχών της Goody's, ποσοστό που είχε αποκτήσει από τρίτους και όχι από βασικούς μετόχους της. Το ποσοστό αυτό διευρύνθηκε σταδιακά για να φθάσει το 2001 στο 25%. Τον Αύγουστο του 2001, η Δέλτα απέκτησε συνολικά το 60% των μετοχών της, εξαγοράζοντας με αυτόν τον τρόπο την αλυσίδα. Όλοι οι παλιοί μέτοχοι της επιχείρησης διέθεσαν πάνω από το 50% που διέθεταν σε αυτήν, πλην του Βαγγέλη Μαργαρίτη με περίπου 4%. Στην μετοχική σύνθεση της εταιρείας παρέμεινε και τότε πρόεδρός της, ο Αχιλλέας Φώλιας. Τον Μάρτιο του 2003, η θυγατρική εταιρεία Φλόκα απορροφήθηκε από την επίσης θυγατρική Hellenic Catering.

Στα τέλη του 2005, η Δέλτα και οι θυγατρικές ΔΕΛΤΑ Γάλακτος, Goody's και Μπαρμπα-Στάθης, συγχωνεύτηκαν με την Chipita, και δημιουργήθηκε η εταιρεία BrandCo (νυν Vivartia). Αρχικά, πρόεδρος της ήταν ο Δημήτρης Δασκαλόπουλος, και διευθύνων σύμβουλος ο Σπύρος Θεοδωρόπουλος.

Τον Οκτώβριο του 2012 επτά καταστήματα στην Θεσσαλονίκη τέθηκαν εκτός Goody's λόγω μείωσης των τιμών, δηλαδή «μη τήρησης των συμβατικών τους υποχρεώσεων». Οι ιθύνοντες των εν λόγω αντέδρασαν στην «πάγια τακτική της Goody’s να διατηρεί ακριβό τον τιμοκατάλογό τους», και χαρακτήρισαν αυθαίρετη την προσφυγή της αλυσίδας στα δικαστήρια. Τα εν λόγω καταστήματα συνέχισαν την λειτουργία τους, με έλλειψη επωνυμίας.

Τον Οκτώβριο του 2019, ήταν η πρώτη αλυσίδα που ενέταξε στην σειρά μπέργκερ το Meat Free Burger, ως απάντηση στην τάση του βεγκανισμού. Στο εν λόγω μπέργκερ, το μπιφτέκι κρέατος έχει αντικατασταθεί με ένα Garden Gourmet Incredible Burger της Nestlé, με σχεδόν 50% λιγότερα λιπαρά.

Η εταιρεία διακρίθηκε στα βραβεία δικαιόχρησης το 2017, στην κατηγορία «Καλύτερη Διεθνής Επέκτασης», και το 2019, στην κατηγορία «Οργάνωση & Αποτελεσματικότητα - Καλύτερης Χρήσης Τεχνολογίας». Είναι επίσης, η πρώτη ελληνική που κέρδισε το βραβείο «Hamburger Foodservice Preis» το 2004, σημαντική ευρωπαϊκή διάκριση στον χώρο της εστίασης. Το 2005 βραβεύτηκε από την Superbrands ως η μεγαλύτερη ελληνική μάρκα εστιατορικών υπηρεσιών, βάσει της πορείας της και της ηγετικής της θέσης στην Ελληνική αγορά. Η απονομή του βραβείου «Χρυσός Ήλιος» στην κατηγορία «Αλυσίδες Εστίασης & Διάθεσης Τροφίμων – Ζαχαρωδών – Καφέ» έγινε στις 21 Φεβρουαρίου του επόμενου έτους, στο Μέγαρο Μουσικής Αθηνών.

Διαφήμιση
---------

Ο Γκάζης παθαίνει ένα ατύχημα με το ποδήλατο του Χάρη, και ο τελευταίος πηγαίνει να τον βοηθήσει. Η «Φανταστική Παρέα» του Goody's Junior ήταν η πρώτη απόπειρα για την προώθηση χαρακτήρων μασκότ για το παιδικό γεύμα της εταιρείας ταχυφαγείων.
Το Junior Goody's, επωνυμία για τα παιδικά γεύματα της αλυσίδας, έχει προσφέρει στο παρελθόν συνοδευτικά παιχνίδια, γραφική ύλη και λοιπά αντικείμενα. Μέρος τους αποσκοπεί στην προώθηση δικαιοχρήσεων τρίτων, όπως τις σειρές *Pokémon*, *Dragon Ball* και *Sailor Moon*, την σειρά παιχνιδιών Playmobil, και ταινίες όπως το *Ρίο* και το *Μαδαγασκάρη*. Οι έφηβοι μασκότ του Junior Χάρης, Τζίνα, Γκάζης, Φλώρα, Ορφέας, Φοίβη, Έντι και Νεφέλη (γνωστοί με το ψευδώνυμο Φανταστική Παρέα) έκαναν το ντεμπούτο τους το 2007, με μια μικρού μήκους ελληνική ταινία CGI σε σκηνοθεσία Γιώργου Πούρικα. «Μοναδικός τους αντίπαλος, ο πανούργος Δόκτωρ Καλόριους που θέλει να σβήσει το χαμόγελο από τα πρόσωπα των μικρών μας φίλων, ενώ βοηθός στα σατανικά του σχέδια είναι η κακιά αλλά λίγο ελαφρόμυαλη Μις Τέιλ. Σε αυτό το επεισόδιο, ο Δόκτωρ Καλόριους φτιάχνει δελεαστικά σάντουιτς με σκοπό να καταστρέψει το μεταβολισμό των 8 μικρών μας φίλων. Θα τα καταφέρει άραγε;». Έπειτα, προωθήθηκαν μέσω σειράς γραφικών υλών και ιστοριών κόμικ στο περιοδικό του Goody's Fun Club.

Τα Goody's λειτουργούν επίσης τον θεσμό ArGOODaki από το 2002, ο οποίος έχει συγκεντρώσει πάνω από 4 εκατομμύρια ευρώ. Διοργανώνεται κάθε Πάσχα και Χριστούγεννα, και κατά την διάρκειά του, διατίθενται με την αγορά ενός γεύματος, λούτρινα αρκουδάκια.

Τα Goody's έχουν υπάρξει και ως σπόνσορας των ετήσιων Mad Video Music Awards, από την θέσπισή του το 2004 με υπότιτλο *Sounds Good*. Επίσης, στο επεισόδιο 60 του Survivor Ελλάδας (2017), οι Μαχητές και οι Διάσημοι αγωνίζονται, με μπέργκερ των Goody's ως έπαθλο.

### Σποτάκια

Ο Κώστας Καπάκας (*Peppermint*) σκηνοθέτησε μια διαφήμιση κινουμένων σχεδίων των Goody's το 1987. Σε αυτήν, ένας άντρας αναρωτιέται τις διατροφικές συνήθειες των ξένων που προσεγγίζει, κι εκείνοι του απαντούν ότι πάνε στα Goody's.

Η Topcut+Modiano Athens, η οποία έχει προηγουμένως συμμετάσχει στην παραγωγή τηλεοπτικών σποτ των Goody's, δημιούργησε το σποτ *Έμπαινες?*. Κυκλοφόρησε τον Φεβρουάριο του 2018 και έλαβε πολλές κριτικές.

Υπηρεσίες
---------

Το Goodysnet είναι τηλεοπτικό κανάλι το οποίο προβάλλεται αποκλειστικά σε εστιατόρια της αλυσίδας. Το πρόγραμμα του αρχικά ήταν κυρίως μουσικό σε συνεργασία με το MAD TV, μαζί με μερικές ευρύτερου πολιτιστικού περιεχομένου (κινηματογράφος, showbiz, έξοδοι κτλ.).

Τα εστιατόρια διαθέτουν επίσης κατά κανόνα παιδότοπους με την επωνυμία Goody's Junior. Προηγουμένως, πελάτες του καταστήματος μπορούσαν να κάνουν χρήση της κάρτας Goody's Fun Club έπειτα αιτήματος, ώστε να συμμετάσχουν σε διαγωνισμούς και να επωφεληθούν από προνόμια σε διάφορα καταστήματα. Από τις 24 Ιανουαρίου 2011, σε συγκεκριμένα εστιατόρια Goody's, ξεκίνησαν την λειτουργία τους ειδικοί χώροι που θυμίζουν σαλόνι σπιτιού, για ωριαία δοκιμαστική χρήση της τότε νεοσύστατης κονσόλας Kinect για το Xbox 360.

Στο εξωτερικό
-------------

### Κύπρος

Το πρώτο Κυπριακό εστιατόριο της αλυσίδας Goody's άνοιξε στην Λεωφόρο Μακαρίου της Λεμεσού το 1997. Το 2015, τα πέντε εστιατόρια Goody's έκλεισαν, έπειτα από άρνηση της Lani Restaurants, (που έφερε ευθύνη για την διαχείριση της αλυσίδας στην Κύπρο) να αγοραστεί το 75% των μετοχών από την Vivartia. Στις αρχές του 2019, λειτούργησαν εκ νέου δύο εστιατόρια Goody's στην Λεμεσό.

### Αυστραλία

Εστιατόριο Goody's εγκαινιάστηκε στην Μελβούρνη στις 15 Αυγούστου 2016. Το εστιατόριο είναι ένα από τα χειρότερα βαθμολογημένα στο Zomato, με 2 αστέρια στα 5, βάσει 195 κριτικών. Ο ιδιοκτήτης της επιχείρησης στην Αυστραλία Γιώργος Ηλιόπουλος αντέδρασε έκπληκτα στις κριτικές, λόγω της φήμης της αλυσίδας στην Ελλάδα.

### Λοιπές χώρες

Το 1998, επεκτάθηκε η δραστηριότητα των Goody's στην Πορτογαλία με δύο εστιατόρια στο Πόρτο και την Λισαβόνα. Την αλυσίδα διαχειριζόταν η Goobider, η οποία συστάθηκε από την Ibersol και την Goody's. Η λειτουργία των δύο αναστάλθηκε δύο έτη αργότερα, με την ενέργεια να αποδίδεται στην μη υλοποίηση του συμφωνημένου επιχειρηματικού πλάνου.

Στις 17 Ιανουαρίου του 2014, η εταιρεία επεκτάθηκε και στην Βόρεια Μακεδονία, και ξεκίνησε η λειτουργία εστιατορίου Goody's στο εμπορικό κέντρο Vero των Σκοπίων, σε συνεργασία με την Veropoulos Skopje, θυγατρική του ομίλου Βερόπουλου.

Ο γαλλικός όμιλος διανομής τροφίμων Sodifram ευθύνεται για την ανάπτυξη της αλυσίδας Goody’s Burger House στις περιοχές Μαγιότ και Ρεϋνιόν, καθώς και στο νησιωτικό σύμπλεγμα των Κομορών. Η Vivartia έχει επίσης συνάψει συμφωνία με την Magna Food H.P.K. για την ανάπτυξη της στο Κοσσυφοπέδιο. Τον Ιανουάριο του 2018, άνοιξαν δύο εστιατόρια Goody's Burger House στο Γερεβάν της Αρμενίας.

Παραπομπές
----------

1. ↑  «η ιστορία μας | Vivartia». *www.vivartia.com*. Ανακτήθηκε στις 1 Οκτωβρίου 2017.
2. 1 2  «GOODY'S | Goody's». 13 Οκτωβρίου 2013. Αρχειοθετήθηκε από το πρωτότυπο στις 13 Οκτωβρίου 2013. Ανακτήθηκε στις 1 Οκτωβρίου 2017.
3. ↑  «Τα Goody's αλλάζουν! - NEWS - Fortunegreece.com». *Fortunegreece.com*. 2014-01-31.. Ανακτήθηκε στις 2017-10-01.
4. ↑  «Goody's Burger House: Τα Goody's όπως δεν τα έχεις φανταστεί | GOODY'S BURGER HOUSE». *www.goodysburgerhouse.com*. Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 1 Οκτωβρίου 2017.
5. ↑  «Καταστήματα». Αρχειοθετήθηκε από το πρωτότυπο στις 4 Φεβρουαρίου 2022. Ανακτήθηκε στις 4 Φεβρουαρίου 2022.
6. ↑  «Η παρέα από τη Θεσσαλονίκη που έμαθε στους Έλληνες το fast food». *News.gr*. 22 Φεβρουαρίου 2018. Ανακτήθηκε στις 15 Ιουνίου 2020.
7. ↑  «Η ιστορία των Goody's μέσα σε 4 παραγράφους: Πότε ιδρύθηκαν, σε ποιον ανήκουν, πόσους ανθρώπους εξυπηρετούν». *It's Possible*. 24 Ιουνίου 2017. Ανακτήθηκε στις 15 Ιουνίου 2020.
8. ↑  «Goody's – η ιστορία μας». Vivartia. Ανακτήθηκε στις 15 Ιουνίου 2020.
9. ↑  «Goody's [αλυσίδα]». *ταβερνοχώρος*. Ανακτήθηκε στις 16 Ιουνίου 2020.
10. 1 2  Μπλεσίου, Αθηνά· Καψάλη, Κωνσταντίνα· Μπαρμπούτσης, Ιωάννης (8 Απριλίου 2013). «Goodys- Mcdonalds comparison - MBA full time AUEB». Ανακτήθηκε στις 16 Ιουνίου 2020.
11. ↑  Σιδέρη, Μαρία (1 Ιουλίου 2001). «Goody's-ΔΕΛΤΑ: αρχή του «δράματος» η έλλειψη οράματος». *Η Καθημερινή*. Καθημερινές Εκδόσεις. Ανακτήθηκε στις 16 Ιουνίου 2020.
12. ↑  Σιδέρη, Μαρία (24 Αυγούστου 2001). «Οριστικά στον έλεγχο της ΔΕΛΤΑ Συμμετοχών η Goody's». *Η Καθημερινή*. Καθημερινές Εκδόσεις. Ανακτήθηκε στις 16 Ιουνίου 2020.
13. ↑  «Συγχώνευση ΦΛOKA A.E. & HELLENIC CATERING A.E.». Χρηματιστήριο Αθηνών. Μάρτιος 2003. Ανακτήθηκε στις 19 Ιουνίου 2020.
14. ↑  «Εταιρεία-κολοσσός από τη συγχώνευση ΔΕΛΤΑ - Chipita». *Η Καθημερινή*. Καθημερινές Εκδόσεις. 20 Δεκεμβρίου 2005. Ανακτήθηκε στις 16 Ιουνίου 2020.
15. ↑  «BrandCo: Και το όνομα αυτής Vivartia (update)». *Capital.gr*. 9 Μαΐου 2006. Ανακτήθηκε στις 16 Ιουνίου 2020.
16. ↑  «Επτά καταστήματα Goody's στη Θεσσαλονίκη τίθενται εκτός αλυσίδας γιατί.... μείωσαν τις τιμές». *NewsNowgr.com*. 14 Οκτωβρίου 2012. Ανακτήθηκε στις 16 Ιουνίου 2020.
17. ↑  «Η ΑΛΗΘΕΙΑ ΓΙΑ ΤΟ ΔΙΚΤΥΟ GOODY'S». 12 Οκτωβρίου 2012. Ανακτήθηκε στις 16 Ιουνίου 2020.
18. ↑  «Η εμπειρία μου στο fake εστιατόριο των Goody's». *Lifo*. 5 Ιουλίου 2013. Ανακτήθηκε στις 16 Ιουνίου 2020.
19. ↑  «Δοκιμάσατε το Meat Free burger από τα Goody's Burger House;». Capital.gr. 31 Οκτωβρίου 2019. Ανακτήθηκε στις 18 Ιουνίου 2020.
20. ↑  «Το νέο Meat Free Burger από τα Goody's Burger House είναι πολύ γευστικό και vegan». *HuffPost Greece*. Verizon Media. 19 Νοεμβρίου 2019. Ανακτήθηκε στις 18 Ιουνίου 2020.
21. ↑  *Απολογισμός εταιρικής υπευθυνότητας 2017* (PDF). Vivartia. Ανακτήθηκε στις 16 Ιουνίου 2020.
22. ↑  «Νικητές 2019». *Franchise.gr*. 30 Ιανουαρίου 2020. Ανακτήθηκε στις 16 Ιουνίου 2020.
23. 1 2  *Greece Volume 1* (PDF). Superbrands. σελ. 68–69.
24. ↑  Διαμαντάκος, Βασίλης (17 Μαρτίου 2020). «Goody's: Η παρέα από τη Θεσσαλονίκη που έμαθε στους Έλληνες το fast food». *Pagenews.gr*. Ανακτήθηκε στις 16 Ιουνίου 2020.
25. ↑  «Η GOODY'S ΠΑΡΕΛΑΒΕ ΤΟΝ «ΧΡΥΣΟ ΗΛΙΟ» ΤΩΝ SUPERBRANDS». *Goodys net*. Vivartia. 22 Φεβρουαρίου 2006. Αρχειοθετήθηκε από το πρωτότυπο στις 13 Δεκεμβρίου 2006. Ανακτήθηκε στις 17 Ιουνίου 2020.
26. ↑  «Σε Porsche και Goody's τρία βραβεία Superbrands». *Η Καθημερινή*. Καθημερινές Εκδόσεις. 25 Φεβρουαρίου 2006. Ανακτήθηκε στις 17 Ιουνίου 2020.
27. ↑  «Το Dragonball στα Goody's!». *AnimeCast*. 9 Δεκεμβρίου 2013. Αρχειοθετήθηκε από το πρωτότυπο στις 1 Ιουλίου 2019. Ανακτήθηκε στις 15 Ιουνίου 2020.
28. ↑  «Αποκτήστε συλλεκτικές φιγούρες Playmobil». *Newsbeast*. 5 Απριλίου 2011. Ανακτήθηκε στις 15 Ιουνίου 2020.
29. ↑  «Απίθανα δώρα Junior για τη νέα σχολική χρονιά!». *Newsbeast*. 30 Αυγούστου 2011. Ανακτήθηκε στις 15 Ιουνίου 2020.
30. ↑  «Εκπλήξεις και δώρα "Μαδαγασκάρη" αποκλειστικά στο Goody's "Junior"». *Goodys net*. Vivartia. 3 Νοεμβρίου 2005. Αρχειοθετήθηκε από το πρωτότυπο στις 13 Δεκεμβρίου 2006. Ανακτήθηκε στις 17 Ιουνίου 2020.
31. ↑  «2007». *Greek animation*. Ανακτήθηκε στις 16 Ιουνίου 2020.
32. ↑  «ArGOODaki». *Goody's Burger House*. Αρχειοθετήθηκε από το πρωτότυπο στις 11 Απριλίου 2021. Ανακτήθηκε στις 15 Ιουνίου 2020.
33. ↑  «Μαχητές ή Διάσημοι θα γευτούν τα θρυλικά Burgers των Goody's Burger House που ταξιδεύουν ως τον Άγιο Δομίνικο;». *Τρίκαλα ΙΔΕΕΣ*. 20 Μαΐου 2017. Ανακτήθηκε στις 15 Ιουνίου 2020.
34. ↑  «Goody's». *Greek animation*. Ανακτήθηκε στις 15 Ιουνίου 2020.
35. ↑  «Τι γίνεται στο κανάλι και στο site». *Goodys Net*. Vivartia. Αρχειοθετήθηκε από το πρωτότυπο στις 27 Οκτωβρίου 2007. Ανακτήθηκε στις 16 Ιουνίου 2020.
36. ↑  «Goodys net TV». *Goodys Net (Goodys.gr)*. Vivartia. Αρχειοθετήθηκε από το πρωτότυπο στις 24 Φεβρουαρίου 2007. Ανακτήθηκε στις 16 Ιουνίου 2020.
37. ↑  «Εκπομπές». *Goody's*. Vivartia. Αρχειοθετήθηκε από το πρωτότυπο στις 16 Ιουνίου 2020. Ανακτήθηκε στις 16 Ιουνίου 2020.
38. ↑  «GOODY'S». *Πάμε Βόλτα*. Ανακτήθηκε στις 16 Ιουνίου 2020.
39. ↑  Σκούφου, Δήμητρα (24 Σεπτεμβρίου 2009). «Πολιορκούν με fun club τους μικρούς καταναλωτές». *Τα Νέα*. Άλτερ Έγκο. Ανακτήθηκε στις 16 Ιουνίου 2020.
40. ↑   *Συντροφιά με τα παιδιά!*. Δεκέμβριος 2009. Αρχειοθετήθηκε από το πρωτότυπο στις 2020-09-21.. Ανακτήθηκε στις 2022-02-04.
41. ↑  «Entertainment corners στα Goody's με το KINECT για XBOX360». *Digital Life*. Smart Press. 1 Φεβρουαρίου 2011. Ανακτήθηκε στις 16 Ιουνίου 2020.
42. ↑  Καλατζής, Μανώλης (14 Ιουνίου 2015). «Κλείνουν Goοdy's και Flocafe στην Κύπρο». Πρώτο Θέμα. Ανακτήθηκε στις 15 Ιουνίου 2020.
43. ↑  «Tίτλοι τέλους για Goody's και Flocafe στην Κύπρο: Από αύριο κλείνουν τα πρώτα 4 μαγαζιά – Στο δρόμο οι εργαζόμενοι». *To Thema Online*. World News Media. 14 Ιουνίου 2015. Ανακτήθηκε στις 15 Ιουνίου 2020.
44. ↑  «Μάθε πού και πότε θα ανοίξει το πρώτο Goody's». *Check In Cyprus*. SigmaLive Network. 1 Φεβρουαρίου 2019. Ανακτήθηκε στις 15 Ιουνίου 2020.
45. ↑  «Τα Goody's Burger House στην Αυστραλία!». *Zougla.gr*. 31 Αυγούστου 2016. Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 15 Ιουνίου 2020.
46. ↑  Μόργκανς, Τζούλιαν (15 Δεκεμβρίου 2017). «This Is Australia's Worst Rated Restaurant and I Love it». *Vice* (στα Αγγλικά). Vice Media. Ανακτήθηκε στις 15 Ιουνίου 2020.
47. ↑  «Άνοιγμα της Goody's και στην Πορτογαλία». *Τα Νέα*. Άλτερ Έγκο. 16 Οκτωβρίου 1998. Ανακτήθηκε στις 16 Ιουνίου 2020.
48. ↑  «Πορτογαλική ... αποχώρηση». *Τα Νέα*. Άλτερ Έγκο. 5 Οκτωβρίου 2000. Ανακτήθηκε στις 16 Ιουνίου 2020.
49. ↑  «Η Goody' s ανέστειλε τη λειτουργία των καταστημάτων της στην Πορτογαλία». *Η Ναυτεμπορική*. Π. Αθανασιάδης & Σία. 4 Οκτωβρίου 2000. Ανακτήθηκε στις 16 Ιουνίου 2020.
50. ↑  «Goody's στα Σκόπια απο τον Βερόπουλο». *BusinessNews*. Direction Business Network. 29 Ιανουαρίου 2014. Ανακτήθηκε στις 16 Ιουνίου 2020.
51. ↑  «Ο Βερόπουλος ανοίγει Goodys στα Σκόπια». *Reader.gr*. Liquid Media Network. 14 Ιανουαρίου 2014. Αρχειοθετήθηκε από το πρωτότυπο στις 16 Ιουνίου 2020. Ανακτήθηκε στις 16 Ιουνίου 2020.
52. ↑  «Στον Ινδικό Ωκεανό επεκτείνονται τα Goody's». *Η Καθημερινή*. Καθημερινές Εκδόσεις. 6 Δεκεμβρίου 2014. Ανακτήθηκε στις 15 Ιουνίου 2020.
53. ↑  «Le Goody's a ouvert ses portes et vise 1.200 clients par jour». *Orange Mayotte* (στα Γαλλικά). Orange. 17 Οκτωβρίου 2015. Αρχειοθετήθηκε από το πρωτότυπο στις 19 Σεπτεμβρίου 2020. Ανακτήθηκε στις 15 Ιουνίου 2020.
54. ↑  «Goody's: Συμφωνία για ανάπτυξη στo Κόσοβο». *Η Καθημερινή*. Καθημερινές Εκδόσεις. 20 Φεβρουαρίου 2014. Ανακτήθηκε στις 15 Ιουνίου 2020.
55. ↑  Νικηφόρου, Ρομίνα (19 Ιανουαρίου 2020). «Η «μάχη» των burgers στην Ελλάδα». *Insider*. Liquid Media Network. Ανακτήθηκε στις 16 Ιουνίου 2020.
56. ↑  «Δύο νέα καταστήματα Goody's Burger House στο Γερεβάν». *Grearm*. 13 Φεβρουαρίου 2019. Αρχειοθετήθηκε από το πρωτότυπο στις 15 Ιουνίου 2020. Ανακτήθηκε στις 16 Ιουνίου 2020.

Εξωτερικοί σύνδεσμοι
--------------------

* Επίσημος ιστότοπος